Zirə FK

**Zirə FK** — Bakının Zirə qəsəbəsini təmsil edən futbol klubu. Klub Azərbaycan Premyer Liqasında çıxış edir. 2014-cü ildə yaradılıb. 2014/2015 mövsümünü Azərbaycan Birinci Liqasında keçirən komanda 5-ci yeri tutmasına baxmayaraq AFFA-nın lisenziyalaşma qaydalarına əsasən Azərbaycan Premyer Liqasına vəsiqə qazanıb. 2015/16 mövsümündən daim Azərbaycan Premyer Liqasında iştirak edən "Zirə" bu müddətdə daim ilk 5-likdə qərarlaşıb. Komanda bu müddətdə 3 dəfə — 2015/16, 2023/24, 2024/25 mövsümlərində Azərbaycan Premyer Liqasının gümüş medallarını qazanıb.

## Stadionu
Zirə ev oyunlarını Zirə İdman Kompleksi -ndə keçirir. Stadion təbii ot örtüklüdür və 1500 nəfər tamaşaçı tutumuna malikdir. Burada futbol oyunlarının beynəlxalq standartlar səviyyəsində təşkili üçün xüsusi bina inşa edilib. Binada dopinq nəzarəti, həkim, hakim və məşqçilər üçün otaqlar, paltar dəyişmə, masaj, yuyunma otaqları və idmançılar və tamaşaçılar üçün ayrılıqda sanitar qovşaqları yerləşir. Zirə idman kompleksinin tikintisinə 2011-ci ilin oktyabr ayında başlanılıb və 2012-ci ilin aprel ayında kompleksin tikintisi tamamlanıb. Kompleks Heydər Əliyev fondunun dəstəyi ilə tikilib. Ümumi ərazisi 2 ha olan kompleksdə xüsusi idman təyinatlı binalar, qurğular, yardımçı tikililər inşa edilib, ətrafı abadlaşdırılıb, yollara asfalt örtüyü çəkilib. Kompleks FİFA-nın beynəlxalq standartlarına uyğun yaradılıb.

## Avrokuboklarda
"Zirə" FK tarixi ərzində 4 dəfə avrokuboklarda iştirak edib. Komanda 2017/18 mövsümündə Azərbaycanı UEFA Avropa Liqasında təmsil edib. "Qartallar" ilk mərhələdə Lüksemburqun "Differdanj" komandasını mübarizədən kənarlaşdırsa da, 2-ci mərhələdə Rumıniyanın "Astra" komandasına iki oyunun nəticəsinə görə məğlub olub. "Zirə"nin hücumçusu Riçard Qadze isə komandanın avrokuboklarda ilk qolunun müəllifi kimi tarixə düşüb.

Klub, növbəti dəfə Avrokuboklara 2021/22-ci il sezonunda vəsiqə qazanmışdır. Həmin mövsümdə komanda, Azərbaycan Premyer Liqasının üçüncü yerinin sahibi kimi buna nail olmuşdur. UEFA Konfrans Liqasının II təsnifat mərhələsindən mübarizəyə qoşulan Bakının "Zirə FK"-u, bu mərhələdə İsrailin tanınmış klubu olan "Makkabi Təl-Əviv" kollektivi ilə üz-üzə gəldi. Bakıda keçirilən ilk oyunda rəqib komanda 0–3 hesabı ilə qələbə qazandı. 1 həftə sonra İsraildə keçirilən oyunda isə qapılara qol vurulmadı 0–0.

Zirə 2023/24 mövsümündə liqada ll olaraq UEFA Avropa liqasının l təsnifat mərhələsinə vəsiqə qazanaraq tarixində 3-cü dəfə Avrokuboklarda iştirak etmişdir.İlk mərhələdə Moldovanın "Şerif" komandası ilə qarşılaşan "Zirə FK" səfərdə qalib gəlsə də, Bakıdakı görüşdə penaltilər seriyasında rəqibinə məğlub oldu.Mübarizəni  UEFA Konfrans Liqasında Liqasında davam etdirən "Zirə" burada pley-off mərhələsinə qədər irəliləyərək tarixində bir ilkə imza atmışdır.

* **I t. m.** = I təsnifat mərhələsi, **II t. m.** = II təsnifat mərhələsi, **III t. m.** = III təsnifat mərhələsi, **Qrup m.** = Qrup mərhələsi
* **I m.** = I mərhələ, **II m.** = II mərhələ, **III m.** = III mərhələ
* **s.q.** = Səfərdə vurulan qol hesabına, **ə. v.** = Əlavə vaxt hesabına
*1 avqust 2025-ci il tarixində olan məlumat:*

### Yarışlara görə
* **O** = oyun, **Q** = qələbə, **H** = heç-heçə, **M** = məğlubiyyət, **VQ** = vurduğu qollar, **BQ** = buraxdığı qollar, **QN** = qolların nisbəti

*1 avqust 2025-ci il tarixinə olan məlumat:*

## Liqa və kuboklarda
**Azərbaycan Premyer Liqasında**

 **Gümüş medal (3)** — 2015/2016, 2023/2024,2024/2025
 **Bürünc medal (1)** — 2021/2022

**Azərbaycan Kuboku**

 **Gümüş medal (2)** — 2021/2022, 2023/2024

## Heyəti
*8 sentyabr 2025-ci il tarixində yenilənib.*

Baş məşqçi: Rəşad Sadıqov

2025-ci ilin sonuna olan məlumatına əsasən Zirə FK heyət dəyəri 13.9 milyon avro təşkil edir.

## Statistik məlumatlar
Qalın şriftlə adları yazılanlar Zirənin cari futbolçularını göstərirlər.

### Ən çox oyun keçirən futbolçular

### Ən çox qol vuran futbolçular

## İstinadlar

## Xarici keçidlər
* Zirə FK Rəsmi sayti